-- Разумееце, Саньнікаў ці Някляеў маглі б перамагчы толькі ў тым выпадку, калі б на іх зрабіў сапраўдную стаўку Крэмль. І яны на гэта спадзяваліся, гэта было бачна. І ў гэтым сэнсе, для нас розніцы не было, ці згуляла б крамлёўская стаўка ў асобе Лукашэнкі, ці ў асобах Саньнікава зь Някляевым. Зараз усе забыліся, але ў 1994 годзе шмат хто падтрымаў Лукашэнку толькі “абы ня Кебіч”, і што атрымалася? Улада вельмі моцна зьмяняе людзей, і нават маленькая, незаўважная плямінка ў каштоўнасьцях можа ва ўмовах улады імкліва вырасьці ў аграмадную чорную дзірку, якая паглыне ўсе ранейшыя дэмакратычныя погляды. Дык навошта мяняць быка на індыка? І мы тады казалі, што будзем змагацца на два франты.